ཉན་ཐོས་ཚོགས་ལམ་ལ་ཆུང་འབྲིང་ཆེན་པོ་གསུམ་ཡོད་ཅིང༌།དེ་དག་གི་སྐབས་དེར་མི་སྡུག་པ་སྒོམ་པ་དང༌།དབུགས་འབྱུང་རྔུབ་དྲན་པའི་ཏིང་ངེ་འཛིན་དང༌།དྲན་པ་ཉེར་གཞག་དང༌།ཡང་དག་སྤོང་བ་དང༌།རྫུ་འཕྲུལ་གྱི་རྐང་པ་སོགས་སྒོམ་པའི་སྟོབས་ཀྱིས།སྡུག་བསྔལ་གཙང་བ་བདེ་བ་རྟག་པ་བདག་ཏུ་འཛིན་པའི་འཛིན་པ་ཕྱིན་ཅི་ལོག་དང༌།ཆགས་སྡང་ལ་སོགས་པའི་ཉོན་མོངས་པ་རྣམས་ཟིལ་གྱིས་མནན་པས།སྲིད་པ་འཁོར་བའི་དཔལ་འབྱོར་ལོངས་སྤྱོད་སོགས་གང་ལའང་ཡིད་སྨོན་མི་སྐྱེ་བར་རྣམ་བྱང་ཐར་པའི་ཕྱོགས་ལ་རྗེས་སུ་གཞོལ་བའི་ཡོན་ཏན་དང༌།སྤྲུལ་པ་སོགས་གང་འདོད་དུ་བྱེད་ནུས་པ་དང༌།མངོན་ཤེས་ལྔ་ཡང་ཅི་རིགས་པར་ཡོད།